শীতকালীন অলিম্পিক ক্রীড়া প্রতিযোগিতায় অংশগ্রহণকারী দেশসমূহের তালিকা

এটি শীতকালীন অলিম্পিক ক্রীড়া প্রতিযোগিতায় অংশগ্রহণকারী দেশসমূহের একটি তালিকা, যারা জাতীয় অলিম্পিক কমিটি (এনওসি) হিসাবে ১৯২৪ থেকে ২০১৮ শীতকালীন অলিম্পিক ক্রীড়া প্রতিযোগিতায় প্রতিনিধিত্ব করেছে। শীতকালীন অলিম্পিক গেমস ১৯২৪ সাল থেকে প্রতি চার বছর পর পর অনুষ্ঠিত হয়ে আসছে, তার মধ্যে ১৯৪০ ও ১৯৪৪ সালের গেমস দ্বিতীয় বিশ্বযুদ্ধের কারণে বাতিল হয়। এবং ১৯৯৪ সালে, যখন শীতকালীন গেমস মধ্য অলিম্পিয়াডে স্থানান্তর করা হয়, তখন দুই বছর পর অনুষ্ঠিত হয়েছিল। কমপক্ষে একটি শীতকালীন গেমসে অংশগ্রহণ করেছে এমন এনওসির সংখ্যা ১১৯ টি (বর্তমান সক্রিয় ২০৬ টি এনওসির মধ্যে ১১০ টি এবং ৯ টি এনওসি বিলুপ্ত) এবং ১২ টি এনওসি (অস্ট্রিয়া, কানাডা, ফিনল্যান্ড, ফ্রান্স, ব্রিটেন, হাঙ্গেরি, ইতালি, নরওয়ে, পোল্যান্ড, সুইডেন, সুইজারল্যান্ড এবং যুক্তরাষ্ট্র) ২২টি গেমসের সকল গেমসে অংশগ্রহণ করেছে। এছাড়াও চেকোস্লোভাকিয়া, চেক প্রজাতন্ত্র এবং স্লোভাকিয়া ধারাবাহিকভাবে সকল গেমসে অংশ নিয়েছে। আধুনিক অলিম্পিক গেমসে প্রথম শীতকালীন ক্রীড়া হিসাবে ফিগার স্কেটিং লন্ডনে অনুষ্ঠিত ১৯০৮ গ্রীষ্মকালীন গেমসে অন্তর্ভুক্ত করা হয়েছিল। ২৮ ও ২৯ অক্টোবর ১৯০৮ সালে অনুষ্ঠিত ফিগার স্কেটিংয়ের চারটি ইভেন্টে ছয়টি দেশের (আর্জেন্টিনা, জার্মানি, ব্রিটেন, সুইডেন, রাশিয়া এবং যুক্তরাষ্ট্র) ২১ জন স্কেটার অংশগ্রহণ করেছিল। স্টকহোমে অনুষ্ঠিত ১৯১২ গ্রীষ্মকালীন অলিম্পিকে ফিগার স্কেটিং প্রোগ্রাম ছিল না, কিন্তু ১৯২০ গেমসে পুনরায় অন্তভুর্ক্ত করা হয়। এছাড়াও ১৯২০ গেমসে আইস হকি অন্তভুর্ক্ত করা হয়, যাতে ৭টি দল অংশগ্রহণ করেছিল। প্রথম শীতকালীন অলিম্পিক গেমস ১৯২৪ সালে ফ্রান্সের চেমনিক্সে অনুষ্ঠিত হয়। এটি মূলত আন্তর্জাতিক শীতকালীন ক্রীড়া সপ্তাহ নামে পরিচিত ছিল এবং ১৯২৪ গ্রীষ্মকালীন অলিম্পিকের সাথে অনুষ্ঠিত হয়, কিন্ত আন্তর্জাতিক অলিম্পিক কমিটি (আইওসি) কর্তৃক এটিকেই প্রথম শীতকালীন অলিম্পিক হিসাবে অতীতচারণ করা হয়েছে। এ গেমসে ১৬ টি দেশ অংশগ্রহণ করে, যার মধ্যে ১৪ টি ইউরোপীয় দেশ এবং ২ টি উত্তর আমেরিকার। চার বছর পর, সুইজারল্যান্ডের সেন্ট মরিজে অনুষ্ঠিত ১৯২৮ শীতকালীন অলিম্পিকে ২৫ টি দেশ অংশ নেয়, যার মধ্যে দক্ষিণ গোলার্ধের প্রথম দেশ হিসাবে আর্জেন্টিনা, এশিয়ার প্রথম দেশ হিসাবে জাপান এবং মেক্সিকো প্রথমবারের মত অংশগ্রহণ করে। যুক্তরাষ্ট্রের লেক প্লাসিডে অনুষ্ঠিত ১৯৩২ শীতকালীন অলিম্পিক ছিল গেমসের ইতিহাসে সবচেয়ে মঙ্গাকবলিত গেমস, যাতে অংশগ্রহণকারী দেশের সংখ্যা ২৫ থেকে ১৭ এ নেমে আসে। জার্মানির গার্মিশ-পার্টেনকির্শেনে অনুষ্ঠিত ১৯৩৬ শীতকালীন অলিম্পিকে ২৮ টি দেশ অংশগ্রহণ করে, যা ছিল শীতকালীন গেমসের প্রথম একযুগের ইতিহাসে সবচেয়ে বেশি অংশগ্রহণকারী আসর। এটিই ছিল তৎকালীন ১২ বছরের শেষ গেমস, এর পরের নির্ধারিত ১৯৪০ শীতকালীন গেমস ও ১৯৪৪ শীতকালীন গেমসের আসর দ্বিতীয় বিশ্বযুদ্ধের কারণে বাতিল করা হয়েছিল। যুদ্ধের পর, সেন্ট মরিজে অনুষ্ঠিত ১৯৪৮ শীতকালীন অলিম্পিকে পুনরায় ২৮ টি দেশ অংশগ্রহণ করে, কিন্তু জাপান ও জার্মানি অংশ নেয়নি, কারণ যুদ্ধের নিয়ম অনুযায়ী তাদের আমন্ত্রণ জানানো হয়নি। নরওয়ের অসলোতে অনুষ্ঠিত ১৯৫২ শীতকালীন অলিম্পিকের বৈশিষ্ট এতে ৩০ টি দেশ অংশগ্রহণ করেছিল। ইতালির কর্তিনা ডাম্পেজ্জোতে অনুষ্ঠিত ১৯৫৬ শীতকালীন গেমসে সোভিয়েত ইউনিয়নের অভিষেক হয়, যাতে ৩২ টি দেশ অংশগ্রহণ করে। পূর্ব জার্মানি ও পশ্চিম জার্মানির জাতীয় অলিম্পিক কমিটি যৌথভাবে একটি সমন্বিত জার্মান দল হিসাবে অংশগ্রহণ করেছিল, যা তাদের মধ্যকার একটি চুক্তি অনুসারে ১৯৬৪ পর্যন্ত বলবৎ ছিল। যুক্তরাষ্ট্রের স্কোয়া ভ্যালিতে অনুষ্ঠিত ১৯৬০ শীতকালীন অলিম্পিকে ৩০ টি দেশ অংশ নিয়েছিল, যাতে প্রথম আফ্রিকান দেশ হিসাবে দক্ষিণ আফ্রিকা প্রথমববারের মত অংশগ্রহণ করে। অস্ট্রিয়ার ইন্সব্রুকে সংগঠিত ১৯৬৪ শীতকালীন গেমসে ৩৬ টি দেশ প্রতিনিধিত্ব করেছিল। ফ্রান্সের গ্রানেবলে অনুষ্ঠিত ১৯৬৮ গেমসে পূর্ব জার্মানি ও পশ্চিম জার্মানি প্রথমবারের মত আলাদা স্বাধীন দল হিসাবে অংশগ্রহণ করে এবং এই দুটি দেশ সহ ৩৭ টি দেশ অংশগ্রহণ করেছিল। ১৯৭২ শীতকালীন অলিম্পিক জাপানের সাপ্পোরোতে অনুষ্ঠিত হয়, যা ছিল ইউরোপ ও আমেরিকার বাইরে আয়োজিত প্রথম শীতকালীন অলিম্পিক গেমস। এ গেমসে ৩৫ টি দেশ অংশগ্রহণ করেছিল, যার মধ্যে ফিলিপাইনের উপস্থিতি ছিল দক্ষিণ-পূর্ব এশিয়ার প্রথম দেশ হিসাবে। ১৯৭৬ সালের গেমস পুনরায় ইন্সব্রুকে ৩৭ টি দেশের অংশগ্রহণে অনুষ্ঠিত হয়। ১৯৮০ সালে লেক প্লাসিডে আরেক বার শীতকালীন অলিম্পিক অনুষ্ঠিত হয়, যাতে ৩৭ টি দেশ অংশগ্রহণ করেছিল। এ গেমসের মাধ্যমে শীতকালীন অলিম্পিকে গণপ্রজাতন্ত্রী চীনের অভিষেক হয়, অপর দিকে চীনের অংশগ্রহণের প্রতিবাদে ১৯৭২ ও ১৯৭৬ গেমসে অংশগ্রহণকারী প্রজাতন্ত্রী চীন গেমস বয়কট করে। ১৯৮৪ শীতকালীন অলিম্পিকের স্বাগতিক ছিল সমাজতান্ত্রিক যুগোস্লাভিয়ার সারায়েভো, যেখানে ৪৯ টি দেশ আমন্ত্রিত হয়েছিল। পুয়ের্তো রিকো ও ব্রিটিশ ভার্জিন দ্বীপপুঞ্জ প্রথম ক্যারিবীয় এনওসি হিসাবে শীতকালীন অলিম্পিকে অংশগ্রহণ করে। কানাডার ক্যালগারিতে অনুষ্ঠিত ১৯৮৮ শীতকালীন অলিম্পিক গেমসে জ্যামাইকা ববস্লেইজ দল সহ আরও কতিপয় ক্রান্তীয় দেশ অংশগ্রহণ করেছিল। ১৯৯০-এর দশকের শুরুতে স্নায়ুযুদ্ধের অবসান হলে অলিম্পিক গেমসে অংশগ্রহণকারীর সংখ্যা বৃদ্ধি পেতে থাকে। ফ্রান্সের আলবার্টভিলে আয়োজিত ১৯৯২ গেমসে ৬৪ টি এনওসি প্রতিনিধিত্ব করে, যার মধ্যে ছিল- ১৯৯০-এর জার্মান পুনঃএকত্রীকরণ অনুসারে একক জার্মান দল এবং সাবেক সোভিয়েত ইউনিয়নের ছয়টি দেশ মিলে গঠিত সমন্বিত দল। ১৯৩৬ সালের পরে বাল্টিক রাষ্ট্রসমূহের প্রথমবারের মত স্বাধীনভাবে অংশগ্রহণ এবং ১৯৯২ সালে সাবেক যুগোস্লাভিয়ার কিছু দেশ স্বাধীনভাবে অংশগ্রহণ শুরু করেছিল। শীতকালীন অলিম্পিক গেমসকে গ্রীষ্মকালীন অলিম্পিক গেমসের সাথে একই বছরে আয়োজনের চেয়ে বরং চার বছর অলিম্পিয়াডের মাঝামাঝি সময়ে নিয়ে আসার জন্য আইওসি ১৯৮৬ সালের অক্টোবরে নির্বাচনের আয়োজন করে। এবং এ পরিবর্তিত গেমস শুরু হয় ১৯৯৪ সালে নরওয়ের লিলেহামারে অনুষ্ঠিত ১৭তম অলিম্পিক শীতকালীন গেমসের মাধ্যমে। এতে চেক রিপাবলিক ও স্নোভানিয়া একক স্বাধীন দল এবং সাবেক সোভিয়েত ইউনিয়েনের প্রত্যেকটি দেশসহ ৬৭ টি দেশ অংশগ্রহণ করে। শীতকালীন অলিম্পিক গেমসে সাম্প্রতিক অতীতের বৃদ্ধি অব্যাহত আছে, ১৯৯৮ শীতকালীন অলিম্পিক জাপানের নাগানোতে ৭২ টি দেশের অংশগ্রহণে অনুষ্ঠিত হয়, ২০০২ শীতকালীন অলিম্পিক যুক্তরাষ্ট্রের সল্ট লেক সিটিতে ৭৭ টি দেশের অংশগ্রহণে সংগঠিত হয়, ইতালির তুরিনে ৮০ টি দেশ নিয়ে ২০০৬ শীতকালীন অলিম্পিক অনুষ্ঠিত হয়, ২০১০ শীতকালীন অলিম্পিক ৮২ টি দেশ নিয়ে কানাডার ভ্যানকুভারে, ২০১৪ শীতকালীন অলিম্পিক রেকর্ড সংখ্যক ৮৮ টি দেশের অংশগ্রহণে রাশিয়ার সোচিতে অনুষ্ঠিত হয়েছে এবং সর্বশেষ ২০১৮ শীতকালীন গেমসে ৯২টি দেশ অংশগ্রহনকরার রেকর্ড সৃষ্টি হয়। এই তালিকায় ১১৯ টি এনওসি (২০৪ টির মধ্যে ১১০ টি বর্তমান এবং ৯ টি বিলুপ্ত) আইওসি কোডের প্রথম তিন অক্ষরের বর্ণানুক্রমে সাজানো হয়েছে। ১৯৬০ থেকে, আইওসি ও প্রতিটি গেমস আয়োজক কমিটি কর্তৃক এনওসি গুলিকে চিহ্নিত করতে এই কোড সমুহ প্রায়ই ব্যবহার করা হয়েছে, যেমন প্রতিটি গেমসের অফিসিয়াল প্রতিবেদনের মধ্যে কোড ব্যবহার। বেশ কিছু দেশের অলিম্পিক ইতিহাসের সময়কাল পরিবর্তিত হয়েছে; যা পাদটীকায় লিংকসহ ব্যাখ্যা করা হয়েছে। ভৌগোলিক নাম পরিবর্তনের কারণে কিছু দেশের নাম পরিবর্তিত হয়েছে; পাদটীকায় দেশসমূহের নামের পরে ব্যাখ্যা করা হয়েছে এবং অন্যান্য পরিবর্তন সমুহও লিংকসহ পাদটীকায় ব্যাখ্যা করা হয়েছে। এছাড়াও টেবিলে সংযুক্ত একটি নির্বাচিত সংখ্যক ঐতিহাসিক জাতি তাদের উত্তরসূরী জাতির জন্য অলিম্পিকে অংশগ্রহণের অতীতকে আরও স্পষ্টভাবে চিত্রিত করেছে। ২০৬টি জাতীয় অলিম্পিক কমিটির ৯০টি কখনও শীতকালীন অলিম্পিক ক্রীড়া প্রতিযোগিতায় অংশগ্রহণ করেনি। ^ TCH: চেকোস্লোভাকিয়া ১৯২০ - ১৯৯২ পর্যন্ত প্রতিদ্বন্দ্বীতা করে, ১৯৯৪ থেকে উত্তরসূরি এনওসি চেক প্রজাতন্ত্র (CZE) এবং স্লোভাকিয়ার (SVK) মাধ্যমে প্রতিনিধিত্ব করছে। ^ GER: (^GDR, ^FRG, ^EUA): পূর্ব জার্মানি ও পশ্চিম জার্মানি উভয় জাতীয় অলিম্পিক কমিটির সমন্বয়ে গঠিত সমন্বিত দল হিসাবে ১৯৫৬ - ১৯৬৪ সাল পর্যন্ত জার্মানির প্রতিনিধিত্ব করে। যার ফলে এই দলের জন্য আইওসি EUA দেশের কোড নির্ধারণ করেছিল। পরে জার্মান গণতান্ত্রিক প্রজাতন্ত্র বা পূর্ব জার্মানি ১৯৬৮ সালে আইওসির পূর্ণ স্বীকৃতি পেলে পূর্ব জার্মানি স্বতন্ত্র দল হিসাবে প্রতিনিধিত্ব করে। ^ AHO: নেদারল্যান্ড এন্টিলস এর এনওসি, যা ১৯৫০ সাল থেকে ২০১১ সালে নেদারল্যান্ড এন্টিলসের বিলুপ্তির পূর্ব পর্যন্ত আইওসির স্বীকৃত সদস্য ছিল। ^ SCG: যুগোস্লাভিয়া সংযুক্ত প্রজাতন্ত্র, প্রজাতন্ত্রী সার্বিয়া ও প্রজাতন্ত্রী মন্টিনিগ্রোর সমন্বয়ে ২০০৩ সালে পুনর্গঠিত রাষ্ট্র সার্বিয়া ও মন্টিনিগ্রো ইউনিয়ন । ১৯৯৮ এবং ২০০২ গেমস পর্যন্ত যুগোস্লাভিয়া (YUG) এ দলের মাধ্যমে অংশগ্রহণ করে। সার্বিয়া ও মন্টিনিগ্রোর জন্য দেশের কোড SCG ২০০৬ শীতকালীন গেমসে প্রথম ব্যবহার করে। ^ URS: সোভিয়েত ইউনিয়ন, যে ১৯২০ - ১৯৯২ পর্যন্ত এ নামে প্রতিনিধিত্ব করেছিল এবং ১৯৯১ সালে সোভিয়েত ইউনিয়নের পতন হলে ১৫টি স্বতন্ত্র এনওসিতে বিভক্ত হয়। ^ EUN: ১৯৯১ সালে সোভিয়েত ইউনিয়ন বিভক্ত হওয়ার পর ১৫টি প্রাক্তন সোভিয়েত প্রজাতন্ত্রের ৯টি ১৯৯২ শীতকালীন অলিম্পিকে অংশগ্রহণ করে। এস্তোনিয়া, লাটভিয়া এবং লিথুনিয়া স্বতন্ত্র দল হিসাবে অংশগ্রহণ করেছিল কিন্তু আর্মেনিয়া, বেলারুশ, কাজাখস্তান, রাশিয়া, ইউক্রেন এবং উজবেকিস্তান একত্রে সমন্বিত দলের (EUN) হয়ে অংশগ্রহণ করেছিল। ^ YUG: দ্বিতীয় বিশ্বযুদ্ধের পূর্বে অংশগ্রহণকারী যুগোস্লাভিয়া রাজ্য (অফিসিয়ালিভাবে সার্ব, ক্রোয়েটস এবং স্লোভেনাস রাজ্য)। যুগোস্লাভিয়া সমাজতান্ত্রিক সংযুক্ত প্রজাতন্ত্রও একইসাথে ১৯৪৮ - ১৯৯২ পর্যন্ত সকল গেমসে প্রতিনিধিত্ব করেছে এবং সারাজেভোতে ১৯৮৪ শীতকালীন অলিম্পিক গেমসের আয়োজন করেছিল। যুগোস্লাভিয়া সংযুক্ত প্রজাতন্ত্রের জন্য দেখুন সার্বিয়া ও মন্টিনিগ্রো (SCG)। ^ TPE: চীনা তাইপেই ১৯৭২ ও ১৯৭৬ সালে প্রজাতন্ত্রী চীন (ROC) নামে প্রতিনিধিত্ব করেছিল। ১৯৭৯ সালে গণপ্রজাতন্ত্রী চীন অলিম্পিকে অংশগ্রহণ শুরু করলে, চীনা তাইপেই নাম পরিবর্তনের প্রস্তাব করে এবং আইওসি প্রস্তাব গ্রহণ করে এ কোড নির্ধারন করে। ২ প্রথম বিশ্বযুদ্ধের জন্য বাতিল হয়। ৩ দ্বিতীয় বিশ্বযুদ্ধের জন্য বাতিল হয়।